เตรนตีโนวอลเลย์

เตรนตีโนวอลเลย์ (Trentino Volley) เป็นทีมวอลเลย์บอลมืออาชีพในประเทศอิตาลีซึ่งตั้งอยู่ ณ ภาคเหนือของประเทศอิตาลี ทีมนี้เข้าแข่งขันในอิตาเลียวอลเลย์บอลลีก ซึ่งสโมสรแห่งนี้ได้รับการก่อตั้งใน ค.ศ. 2000
เตรนตีโนวอลเลย์ เป็นบริษัทร่วมทุนและประธานบริษัทคือ ดีเอโก มอสนา บริษัทมีงบประมาณ 4,500,000 ยูโรและพนักงานประมาณ 225 คน การปฏิบัติงานของบริษัท ได้รับรางวัลในระดับคอนติเนนและผ่านการรับรองของธุรกิจกีฬาที่ Ambitions Awards 2010 ทีมได้ผ่านเข้ารอบ 4 ทีมสุดท้ายรายการซีอีวีแชมเปียนส์ลีก 2010–11 ที่จัดขึ้นที่ปาลาออนดา, โบลซาโน

**ชื่อก่อนหน้า**

**ประวัติ**
เตรนตีโนวอลเลย์ ก่อตั้งเมื่อวันที่ 23 พฤษภาคม ค.ศ. 2000 และอีกสองวันต่อมา บริษัทได้ซื้อสิทธิ์ในการเล่นในเซเรียอา 1 (ดิวิชั่นแรกของอิตาลี) จากราเวนนา ซึ่งยุบทีมเนื่องจากปัญหาทางการเงิน  สโมสรเล่นนัดแรกในเซเรีย อา 1 ที่ปาร์มาเมื่อวันที่ 15 ตุลาคม ค.ศ. 2000 กับมักซีโคโน ปาร์มา และแพ้ไป 3-0 นัดแรกในบ้านของเตรนตีโนวอลเลย์ และชนะการแข่งขันนัดแรกเมื่อวันที่ 22 ตุลาคม ค.ศ. 2000 กับปาโดวา ทีมเจ้าบ้านได้รับชัยชนะด้วยผล 3–2 เตรนตีโนวอลเลย์ เป็นทีมที่ประสบความสำเร็จมากที่สุดในประวัติศาสตร์ของวอลเลย์บอลชายชิงแชมป์สโมสรโลกโดยได้แชมป์ทั้งหมด 4 ครั้ง  
ผู้เล่นที่ทีมได้มาในเซเรียอาอิตาลีปีแรกนั้น ได้แก่ ลอเรนโซ เบอร์นาร์ดี และ อันเดรอา ซาร์โตเร็ตติ  ในช่วงฤดูร้อนปี ค.ศ. 2007 เตรนตีโนวอลเลย์ ได้บรรลุข้อตกลงกับนักกีฬาจำนวนมาก โดยเป็นส่วนหนึ่งของกลยุทธ์ที่จะมุ่งเน้นไปที่ทีมเยาวชนที่มีผู้เล่นที่มีความสามารถ เช่น ผู้เล่นชาวเซอร์เบีย นิโคลา เกอร์บิช ผู้เล่นชาวบัลแกเรีย วลาดิมีร์ นิโคลอฟ และมาเตย์ คาซีย์สกี และเอมานูเอล บีราเรลลี ผู้เล่นชาวอิตาลี  เตรนตีโนวอลเลย์ จบฤดูกาลปกติด้วยอันดับที่หนึ่ง และเข้าสู่รอบชิงชนะเลิศ  เมื่อวันที่ 7 พฤษภาคม ค.ศ. 2008 เตรนตีโนวอลเลย์เอาชนะปิอาเซนซา 3–0 สามารถคว้าแชมป์เซเรียอาเป็นครั้งแรก และได้สิทธิ์เข้าแข่งขันซีอีวีแชมเปียนส์ลีก 2008–2009 อีกด้วย 
มาเตย์ คาซีย์สกี กัปตันทีม
เตรนตีโนวอลเลย์ ชนะรวดในรอบแบ่งกลุ่ม โดยจบอันดับที่ 1 ในกลุ่ม E เมื่อวันที่ 5 เมษายน ค.ศ. 2009 ที่ O2 อารีน่า ในกรุงปราก,สาธารณรัฐเช็ก เตรนตีโนวอลเลย์ เอาชนะ อิราคลิส เทสซาโลนิกิ ทีมจากกรีซ 3-1 ในรอบชิงชนะเลิศ ในปี 2009  เตรนตีโนวอลเลย์ได้สิทธิ์แข่งขันวอลเลย์บอลชิงแชมป์สโมสรโลกชาย ที่เมืองโดฮาประเทศกาตาร์ ในวันอาทิตย์ที่ 8 พฤศจิกายน เตรนตีโนวอลเลย์ ชนะ สกราแบวคาตุฟ ทีมจากโปแลนด์ ในรอบชิงชนะเลิศ 3–0 และเป็นแชมป์วอลเลย์บอลชายชิงแชมป์สโมสรโลกในปี 2010 สโมสรสามรถคว้าแชมป์อิตาเลียนคัพและป้องกันแชมป์วอลเลย์บอลชายชิงแชมป์สโมสรโลกในปีต่อมาได้สำเร็จ ด้วยการชนะ ไดนาโม มอสโกว ทีมจากรัสเซีย 3–0 (25–12, 25–20, 25–21)

**สัญลักษณ์**
โลโก้สโมสรในอาคาร เตรนตีโน
ธงของสโมสร
โลโก้สโมสรและชื่อประกอบด้วยลูกบอลสีแดง นกอินทรีเป็นสัญลักษณ์ของสโมสร และธงของสโมสรใช้เป็นธงของเขตปกครองตนเองของเตรนโต

**ผู้เล่นชุดปัจจุบัน**
รายชื่อผู้เล่นฤดูกาล 2021–2022

**เจ้าหน้าที่**

**กัปตันทีม**
รายชื่อกัปตันทีมที่ผ่านมา

**หัวหน้าผู้ฝึกสอน**
รายชื่อหัวหน้าผู้ฝึกสอนทีมที่ผ่านมา

**สนามกีฬา**
สนามกีฬา ปาลาเตรนโต
สนามกีฬา ปาลาเตรนโต เป็นสถานที่ที่มีแข่งขันเกมเหย้าในบ้านของสโมสรมาโดยตลอด นับตั้งแต่เปิดในปี 2000 สนามกีฬาตั้งอยู่ทางตอนใต้ของเมืองเตรนโตบนสนามกีฬากีอาเอ ซึ่งรวมถึงปาลากีอาเอซิโอ สนามฟุตบอล และสนามเบสบอล

**ผู้ให้บริการชุดอุปกรณ์**
ตารางด้านล่างแสดงผู้ผลิตชุดอุปกรณ์สำหรับทีมเตรนตีโนวอลเลย์
เครื่องแบบในฤดูกาล 2009

**เกียรติประวัติ**
ถ้วยรางวัลแรก ของเตรนตีโนวอลเลย์
 Scudetto เซเรียอา (4)- แชมป์: 2008, 2011, 2013, 2015- รองชนะเลิศ: 2009, 2010, 2012, 2017
 16px อิตาเลียคัพ (3)- แชมป์: 2010, 2012, 2013- รองชนะเลิศ: 2011, 2015, 2016, 2017
 16px  อิตาเลียซูเปอร์คัพ (2)- แชมป์: 2011, 2013- รองชนะเลิศ: 2008, 2010, 2012, 2015, 2018
 European Union ซีอีวีแชมเปียนส์ลีก (3)- แชมป์: 2009, 2010, 2011- รองชนะเลิศ: 2016, 2021
 16px ซีอีวีคัพ- แชมป์: 2019- รองชนะเลิศ: 2015, 2017
 Gold medal ชิงแชมป์สโมสรโลก (5)- แชมป์: 2009, 2010, 2011, 2012, 2018- รองชนะเลิศ: 2013, 2016

**อ้างอิง**

**แหล่งข้อมูลอื่น**
 Official website - trentino volley- trentino volley-  trentino volley ที่Volleybox
หมวดหมู่:สโมสรวอลเลย์บอลในประเทศอิตาลี
หมวดหมู่:สโมสรวอลเลย์บอลในประเทศอิตาลี